Aleksander Eerma

Aleksander Eerma (sündinud 3. augustil 1995) on eesti võrkpallur, sidemängija. 

Ta on alates 2022. aastast kuulunud periooditi Eesti võrkpallikoondisse ning hooajast 2023/24 esindab Eesti võrkpalliklubi Bigbank Tartu.Tere tulemast tagasi! Aleksander Eerma liitub Bigbank Tartuga! Bigbank Tartu facebook, 06.06.2023.

Sportlaskarjäär
Eesti võrkpallikoondis
Aleksander Eerma kutsuti Eesti võrkpallikoondise juurde 2022. aastal.Võrkpallikoondis alustas ettevalmistust Euroopa Kuldliiga mängudeks ERR, 18.04.2022. Ta sai koondises mänguaega ka samal aastal toimunud Euroopa Kuldliiga alagrupiturniiri mängudel.Peatreener Soli enne kohtumist Lätiga: pole vaja liigselt põdeda ERR, 27.05.2022.

Klubivõrkpall
Aleksander liitus TTÜ võrkpallimeeskonnaga hooajal 2014/15, kuuludes ise veel U20-vanuseklassi.TTÜ peatreener: võtsime komplekteerimisel jälle teadliku riski ERR arhiiv, 16.09.2014. Ta mängis meeskonnas kolm hooaega. Esimesel hooajal saavutati Eesti karikavõistlustel teine koht ning Schenker Liigas ja Eesti meistrivõistlustel kolmas koht. Järgneval kahel hooajal poodiumile ei jõutud.

Hooajal 2017/18 liitus Balti liigaga ambitsioonikas Saaremaa võrkpalliklubi, kuhu palgati Aleksander sidemängijaks.Eestlastest abivägi aitab Saaremaa Võrkpalliklubi Saarte Hääl, 29.08.2017. Meeskonnas kandis ta Austria sidemängija Alexander Tuschi kõrval teise sidemängija rolli.Saaremaa sidemängija süda vajas enne karikafinaali kirurgilist sekkumist Postimees, 29.12.2017. Klubi võitis sellel hooajal kõigis kolmes mängitud sarjas.

Järgnevaks hooajaks naasis Eerma TalTech võrkpallimeeskonda (endise nimega TTÜ) ning mängis seal veel neli hooaega. Esimesel kolmel hooajal tiitleid juurde ei tulnud.

Neljanda hooaja (2021/22) esimeseks pooleks anti Aleksander laenule Bigbank Tartusse, kust oli klubi põhisidemängija Kert Toobal vigastusega eemal.Margus Paaliste: Aleksander Eerma mängib kalendriaasta lõpuni Tartu Bigbanki ridades Võrkpall24, 08.09.2021. Klubi osales CEV Meistrite Liiga ja CEV Cupi eelringides, kuid kummaski sarjas põhiturniirile pääseda ei õnnestunud.Tartu publik nägi taas suurepärast matši, kuid Bigbanki jaoks on tänavune euroteekond lõppenud, lisatud intervjuu Kordasega Võrkpall24, 10.11.2021. Detsembris võideti Eesti karikavõistlustel finaalis just TalTechi võrkpallimeeskonda, kelle ridadesse Aleksander peale karikafinaali naasis.Tartu Bigbank krooniti kaheaastase vahe järel Eesti karikavõitjaks Võrkpall24, 22.12.2021. TalTechiga liitudes oli klubil pooleli hooaeg CEV Challenge Cupis, kus jõuti lõpuks veerandfinaali.TalTechi ilus teekond eurosarjas lõppes veerandfinaalis ERR, 03.02.2022. Eesti meistrivõistlustel saadi kolmas ning Credit24 Meistriliigas teine koht.

Hooajaks 2022/23 sai Aleksander lepingu välisklubiga: siirdus Küprose meistriliiga klubisse Paphose Pafiakos.O 27χρονος διεθνής Εσθονός πασαδόρος Aleksander Eerma είναι το νέο απόκτημα του Παφιακού. Pafiaos Volleyball Club Instagram, 24.08.2022. Klubiga liitusid samal hooajal Eestist ka peatreener Rainer Vassiljev ja nurgaründaja Kristo Kollo.Rainer Vassiljev aitab põrgukuumuses Eesti koondise sidemängijat ERR, 13.09.2022. Küprose meistrivõistlustel saadi kolmas koht ning Küprose karikavõistlustel jõuti poolfinaali.Võrkpallurid välismaal: Küproselt hõbe ja pronksid, Maarile karikavõit ERR, 06.03.2023. Eerma oli meeskonnas üks põhimängijatest.

Saavutused
Balti liiga
Meister (2): 2018, 2025
Teine (2): 2022, 2024
Kolmas (1): 2015

 Eesti meistrivõistlused
Meister (3): 2016, 2018, 2025
Kolmas (2): 2015, 2022

 Küprose meistrivõistlused
Kolmas (1): 2023

 Eesti karikavõistlused
Karikavõitja (3): 2017, 2021, 2023
Teine (2): 2014, 2024

Viited

Välislingid
Aleksander Eerma Mängija profiil CEV kodulehel
Aleksander Eerma Volleybox
TTÜ noor esilekerkija Eerma: eesmärk on kasvõi koondise laagrisse pääseda, Delfi.ee, 21.04.2016

Kategooria:Eesti võrkpallurid
Kategooria:Sündinud 1995